

**MUHU VALLAVALITSUS**

**Päästeamet**  
[rescue@rescue.ee](mailto:rescue@rescue.ee) 17.04.2024 nr 7-6/934-1

**Detailplaneeringu esitamine kooskõlastamiseks**

Lähtudes planeerimisseaduse § 133 lg 1 ja § 137 lg 3 ja Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 p 10 **esitame Teile kooskõlastamiseks Kuivastu küla Merevälja katastriüksuse detailplaneeringu**.

Kuivastu küla Merevälja katastriüksuse detailplaneering algatati Muhu Vallavolikogu 15.03.2023. a. otsusega nr 94. Planeeringuala hõlmab Merevälja katastriüksust (47801:008:0147). Tulenevalt vajadusest parendada krundi juurdepääsuteed, haaratakse detailplaneeringualasse ka Mere katastriüksus (47801:008:0421) juurdepääsutee ulatuses. Planeeringuala suurus on ca 1,89 ha.

Detailplaneeringu eesmärgiks on suvila ja abihoone rajamine ning ehituskeeluvööndi vähendamine kavandatud tegevuse võimaldamiseks. Tulenevalt ehituskeeluvööndi vähendamisest on tegemist üldplaneeringut muutva detailplaneeringuga.

Päästeamet on 18.09.2023 kirjaga nr 7.2-3.4/416-4 detailplaneeringu tuleohutusosa kooskõlastanud, kuid avaliku väljapaneku ning Keskkonnaametiga peetud läbirääkimiste tulemusel on planeeringulahendust muudetud, mistõttu edastatakse planeering uuesti kooskõlastamiseks ning korraldatakse uus avalik väljapanek.

Peamised muudatused detailplaneeringus on järgmised:

* Muudetud on hoonestusala suurus ja asukoht – hoonestusala on paigutatud ca 190 m kaugusele merepiirist ja hoonestusala pindala on vähendatud 270 m²-ni.
* Hoonete suurimat ehitisealust pinda on vähendatud – varasema 120 m2 asemel 70 m2
* Reovee käitlemise lahendus on muudetud – biopuhasti paigaldamine ei ole lubatud, reovee käitlemiseks tuleb paigaldada kinnine kogumismahuti.
* Teede kasutuse info on viidud kooskõlla hetkeseisuga - nii Bukino tee kui Läti tee on tänaseks avalikus kasutuses.
* Detailplaneeringuga on määratud Mere katastriüksusele planeeringuala piires krunt.

Detailplaneeringu materjalid on lisatud kirjale.

Detailplaneeringu avalik väljapanek toimub ajavahemikul 07.05.2024 – 06.06.2024.

Detailplaneeringu materjalidega on avaliku väljapaneku kestel võimalik tutvuda lahtiolekuaegadel Muhu vallamajas ning valla kodulehel: https://www.muhu.ee/avalikud-valjapanekud.

Ettepanekud planeeringulahenduse osas palume esitada kirjalikult aadressil kantselei@muhu.ee

Lugupidamisega

*/allkirjastatud digitaalselt/*

Pille Tamm   
maa- ja planeeringuspetsialist   
4530680, maa@muhu.ee